ໃນຕອນເຊົ້າຂອງວັນທີ 30 ມີນາ 2022 ຮາກຖານສະຫະພັນແມ່ຍິງສະພາປະຊາຊົນແຂວງ ຄຳມ່ວນ ໄດ້ຈັດເຜີຍແຜ່ເຊື່ອມຊຶມເອກກະສານ ເນື່ອງໃນວັນສຳຄັນຂອງຊາດ ຂອງພັກ ໂດຍພາຍໃຕ້ການເປັນປະທານຮ່ວມ ລະຫວ່າງ ທ່ານ ນາງ ສາທິດ ຈັນສີ ປະທານຮາກຖານສະຫະພັນແມ່ຍິງ ສະພາປະຊາຊົນແຂວງ, ທັງເປັນຄະນະປະຈຳສະພາປະຊາຊົນແຂວງ, ທ່ານ ຄຳສຸກ ວັນທະວົງສາ ເລຂາໜ່ວຍພັກສະພາປະຊາຊົນແຂວງ, ເປັນກຽດເຂົ້າຮ່ວມກອງປະຊຸມຄັ້ງນີ້ມີ ທ່ານ ບົວພັນ ແສງຈັນ ຮອງປະທານສະພາປະຊາຊົນແຂວງ, ເຂົ້າຮ່ວມກອງປະຊຸມມີ ຄະນະບໍລິຫານງານສະຫະພັນແມ່ຍິງແຂວງ, ຄະນະປະຈຳ, ຄະນະເລຂາທິການ, ສະມຊິກສະພາປະຊາຊົນແຂວງ, ຄະນະເລຂາທິການ, ຫົວໜ້າຂະແໜງ, ຮອງຂະແໜງພ້ອມດ້ວຍພະນັກງານເອື້ອຍນ້ອງຍິງ-ຊາຍ, ເຂົ້າຮ່ວມຈຳນວນ 31 ຄົນ, ຍິງ 18 ຄົນ.
ກອງປະຊຸມໄດ້ເຜີຍແຜ່ເຊື່ອມຊືມເອກະສານທີ່ສຳຄັນຕ່າງໆຂອງຊາດ ຂອງພັກດັ່ງນີ້: ເອກະສານເນື່ອງໃນໂອກາດພິທີສະເຫຼີມສະຫຼອງວັນແມ່ຍິງສາກົນ ວັນທີ 8 ມີນາ 2022 ຄົບຮອບ 112 ປີ, ເອກະສານຮ່າງແຜນຈັດຕັ້ງປະຕິບັດວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກດ້ານເສດຖະກິດ-ການເງິນ, ແກ້ໄຂບັນຫາຢາເສບຕິດ ຂອງສະຫະພັນແມ່ຍິງແຂວງ, ມະຕິຕົກລົງຂອງຄະນະເລຂາທິການສູນກາງພັກ, ແຜນດຳເນີນງານສູນກາງສະຫະພັນແມ່ຍິງລາວສະໄໝທີ VIII, ມະຕິກອງປະຊຸມວິສາມັນຄົບຄະນະບໍລິຫານງານສູນກາງສະຫະພັນແມ່ຍິງລາວສະໄໝ VIII, ແຜນປະຕິບັດງານພັດທະນາ ພະນັກງານເພດຍິງ ແຂວງ ຄຳມ່ວນ, ມະຕິກອງປະຊຸມເປີດກວ້າງຄົບຄະນະບໍລິຫານງານສະຫະພັນແມ່ຍິງແຂວງຄຳມ່ວນ ຄັ້ງທີ 3 ສະໄໝທີ X. ຜ່ານການເຜີຍແຜ່ເຊື່ອມຊຶມບັນດາເອກະສານດັ່ງກ່າວກໍ່ໄດ້ມີພິທີມອບ-ຮັບໃບຍ້ອງຍໍຂໍ້ແຂ່ງຂັນ 3 ດີ ໃຫ້ແກ່ບັນດາສະມາຊິກແມ່ຍິງທີ່ມີຜົນງານດີເດັ່ນໃນໄລຍະຜ່ານມາ. ກອງປະຊຸມດັ່ງກ່າວແມ່ນປິດລົງເວລາ 11:30.